ai4bharat/Pralekha huggingface dataset:
संस्कृति मंत्रालय
उपराष्ट्रपति श्री एम. वेंकैया नायडू कल हैदराबाद में 'एक भारत श्रेष्ठ भारत' पर एक प्रदर्शनी का उद्घाटन करेंगे
इस प्रदर्शनी में हरियाणा और तेलंगाना के विभिन्न दिलचस्प पहलुओं जैसे कला शैली, व्यंजनों, त्योहारों, स्मारकों, पर्यटन स्थलों आदि को दर्शाया जाएगा
उपराष्ट्रपति श्री एम. वेंकैया नायडू कल हैदराबाद शहर में 'एक भारत श्रेष्ठ भारत'  पर एक प्रदर्शनी का उद्घाटन करेंगे। इस प्रदर्शनी का आयोजन सूचना एवं प्रसारण मंत्रालय के क्षेत्रीय आउटरीच ब्यूरो द्वारा किया जाएगा। इस प्रदर्शनी में हरियाणा और तेलंगाना युग्मित राज्यों के विभिन्न दिलचस्प पहलुओं जैसे कला शैली, व्यंजनों, त्योहारों, स्मारकों, पर्यटन स्थलों आदि को दर्शाया जाएगा। आम लोगों को देखने के लिए यह प्रदर्शनी 12 से 14 दिसंबर, 2021 तक पोट्टी श्रीरामुलु तेलुगु विश्वविद्यालय परिसर, नामपल्ली, हैदराबाद में खुली रहेगी।
एक भारत श्रेष्ठ भारत कार्यक्रम राष्ट्रीय एकता की भावना को बढ़ावा देने और हमारे देश के लोगों के बीच भावनात्मक बंधन के ताने-बाने को मजबूत करने के लिए सरकार की एक अनूठी पहल है। एक भारत श्रेष्ठ भारत  कार्यक्रम 31 अक्टूबर, 2015 को सरदार वल्लभभाई पटेल की 140वीं जयंती के अवसर पर प्रधान मंत्री द्वारा शुरू किया गया था, जिन्होंने स्वतंत्रता के बाद देश के एकीकरण में महत्वपूर्ण भूमिका निभाई थी।
ईबीएसबी का उद्देश्य इस पहल के जरिये राज्य/संघ राज्य क्षेत्र को आपस में जोड़ने की है। देश के प्रत्येक राज्य और केंद्र शासित प्रदेश को एक समय अवधि के लिए दूसरे राज्य / केंद्र शासित प्रदेश के साथ जोड़ा जाएगा, जिसके दौरान वे भाषा, साहित्य, व्यंजन, त्योहारों, सांस्कृतिक कार्यक्रमों, पर्यटन आदि के क्षेत्रों में एक दूसरे के साथ एक व्यापक जुड़ाव करेंगे। वर्तमान योजना के तहत तेलंगाना राज्य को हरियाणा के साथ जोड़ा गया है। दोनों राज्यों द्वारा ऊपर बताई गई विभिन्न क्षेत्रों में कई गतिविधियां की जाएंगी जैसे दोनों राज्यों के भाषाओं के प्रमुख शब्द और वाक्यांश को सीखना, दोनों राज्यों का साझा लोक नृत्य का आयोजन, दोनों राज्यों के लोग द्वारा एक दूसरे के व्यंजन को बनाना, पर्यटन को प्रोत्साहन देना जैसी गतिविधियां शामिल है।
प्रधानमंत्री कार्यालय
प्रधानमंत्री ने ‘यूनिटी इन क्रिएटिविटी’ प्रतियोगिता के विजेताओं और प्रतिभागियों को बधाई दी
प्रधानमंत्री श्री नरेन्द्र मोदी ने वर्ष 2021 में आजादी का अमृत महोत्सव के तहत आयोजित ‘यूनिटी इन क्रिएटिविटी’ प्रतियोगिता के विजेताओं और प्रतिभागियों को बधाई दी है।
इस प्रतियोगिता में देश भर से पांच लाख से अधिक लोगों ने उत्साहपूर्वक भाग लिया, जिनमें से 272 विजेताओं का चयन किया गया। संस्कृति मंत्रालय ने उन्हें उनकी रचनात्मकता के लिए पुरस्कृत किया है। इस प्रतियोगिता का ग्रैंड फिनाले दिल्ली के नेहरू पार्क में आयोजित किया गया था।
अमृत महोत्सव के विभिन्न ट्वीट की श्रृंखला का जवाब देते हुए, प्रधान मंत्री ने ट्वीट किया;
“अद्भुत रचनात्मकता से भरी देशभक्ति की इस भावना ने #UnityInCreativity की एक नई मिसाल पेश की है। जिस प्रकार लाखों देशवासियों ने इसमें बढ़-चढ़कर भागीदारी की, वो हर किसी को प्रेरित करने वाला है। विजेताओं के साथ ही सभी प्रतिभागियों को बहुत-बहुत शुभकामनाएं।”
सूचना और प्रसारण मंत्रालय
आईआईएमसी ने अपना 56वां स्थापना दिवस मनाया
आईएंडबी सचिव अमित खरे ने स्थापना दिवस पर व्याख्यान दिया
मीडिया छात्रों के उद्योग-उन्मुख प्रशिक्षण पर ज़ोर दिया
भारतीय जनसंचार संस्थान  ने आज अपना 56वां स्थापना दिवस मनाया। देश भर में इसके क्षेत्रीय केंद्रों और दिल्ली स्थित मुख्यालय में ऑनलाइन कार्यक्रमों की एक श्रृंखला आयोजित की गई।
आईआईएमसी के चेयरमैन और भारत सरकार के शिक्षा मंत्रालय के उच्च शिक्षा विभाग और सूचना एवं प्रसारण मंत्रालय में सचिव श्री अमित खरे द्वारा स्थापना दिवस व्याख्यान दिया गया।
श्री खरे ने “राष्ट्रीय शिक्षा नीति  - दर्शन और मार्गदर्शक सिद्धांत, और देश में संचार शिक्षा के लिए इसके क्या मायने हैं” इस विषय पर बात की।
एनईपी को देखते हुए श्री खरे ने आईआईएमसी को प्रोत्साहित किया कि वो केंद्र और राज्य विश्वविद्यालयों के साथ परामर्श करके पत्रकारिता और जनसंचार को संशोधित करने का बीड़ा उठाए।
इसके अलावा उन्होंने पत्रकारिता और जनसंचार के उभरते क्षेत्रों में प्रौद्योगिकी-संचालित शिक्षा और ऑनलाइन पाठ्यक्रमों के निर्माण और राष्ट्रीय शैक्षिक मंचों के लिए सामग्री तैयार करने पर ज़ोर दिया। उन्होंने मीडिया छात्रों के उद्योग-उन्मुख प्रशिक्षण पर जोर दिया जिससे एक बेहतर “विश्व दृष्टिकोण” विकसित हो।
श्री खरे ने सुझाव दिया कि आईआईएमसी को अनुसंधान और प्रशिक्षण के लिए आईसीएसएसआर, जेएनयू जैसे प्रमुख संस्थानों के साथ सहयोग करना चाहिए।
इस कार्यक्रम की शुरुआत आईआईएमसी के महानिदेशक प्रो. संजय द्विवेदी के स्वागत भाषण के साथ की गई और इसका समापन एडीजी श्री के. सतीश नंबूदरीपाद के धन्यवाद के साथ हुआ।
विद्युत मंत्रालय
एनटीपीसी ने रामागुंडम फ्लोटिंग सोलर परियोजना में अतिरिक्त विद्युत उत्पादन क्षमता को परिचालित किया
एनटीपीसी ने तेलंगाना स्थित रामागुंडम फ्लोटिंग सोलर परियोजना में अतिरिक्त 42.5 मेगावाट विद्युत उत्पादन क्षमता को व्यावसायिक रूप से परिचालित कर दिया है। इससे पहले कंपनी ने इस परियोजना के 17.5 मेगावाट  और 20 मेगावाट  को शुरू किया था।
42.5 मेगावाट के अतिरिक्त विद्युत उत्पादन के साथ रामागुंडम फ्लोटिंग सोलर परियोजना की व्यावसायिक रूप से परिचालित विद्युत उत्पादन क्षमता कुल 80 मेगावाट तक पहुंच गई है। यह परियोजना 100 मेगावाट क्षमता की है।
वहीं, एनटीपीसी की कुल स्थापित क्षमता 68,609.68 मेगावाट की है।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अभी तक 54.38 करोड़ से अधिक टीके लगाये जा चुके हैं
सक्रिय मामले कुल मामलों के 1.20 प्रतिशत हैं
भारत में वर्तमान में 3,85,336 सक्रिय मामले हैं
रिकवरी दर, वर्तमान में 97.46 प्रतिशत है
देश भर में अभी तक कुल 3,13,76,015 मरीज स्वस्थ हुये
पिछले 24 घंटों के दौरान 37,927 रोगी रिकवर हुए
पिछले चौबीस घंटों के दौरान 36,083 नए मामले दर्ज किए गए
साप्ताहिक पॉजिटिविटी दर 5 प्रतिशत से कम बनी हुई है, वर्तमान में यह 2.00 प्रतिशत है
दैनिक पॉजिटिविटी दर 1.88 प्रतिशत है, यह पिछले 20 दिनों से 3 प्रतिशत से कम है
टेस्टिंग क्षमता में उल्लेखनीय रूप से बढोतरी हुई है-अभी तक कुल 49.36 करोड़ जांचें की जा चुकी हैं
रक्षा मंत्रालय
सेना प्रमुख ने भूमि युद्ध अध्ययन केंद्र  की स्थापना के उत्कृष्ट 15 वर्ष पूरे होने पर बधाई दी
भूमि युद्ध अध्ययन केंद्र  ने 18 नवंबर 2020 को अपनी स्थापना के उत्कृष्ट 15 वर्ष पूरे कर लिए हैं। भारतीय सेना से जुड़े इस थिंक टैंक की शुरुआत वर्ष 2005 में हुई थी, जिसने अब यह उपलब्धि हासिल कर एक मील का पत्थर स्थापित किया है। इस महत्वपूर्ण अवसर पर सीएलएडब्ल्यूएस ने एक सेमिनार सह वेबिनार का आयोजन किया, जिसका विषय था "चीन के बढ़ते जोखिम पर विशेष ध्यान के साथ - साथ युद्ध के परिवर्तित कार्यक्षेत्र"।
थल सेना के प्रमुख और सेंटर फॉर लैंड वारफेयर स्टडीज के संरक्षक जनरल मनोज मुकुंद नरवणे ने इस आयोजन को संबोधित किया। अपने उद्बोधन के दौरान उन्होंने विघटनकारी प्रौद्योगिकियों में क्षमता निर्माण बढ़ाने, कोर क्षमताओं को मजबूत करने और रणनीतिक साझेदारी के महत्व पर प्रकाश डाला। इस मौक़े पर सेना प्रमुख ने "स्कॉलर वारियर अवार्ड" प्रदान किए और साथ ही भूमि युद्ध अध्ययन केंद्र - सीएलएडब्ल्यूएस की शीत कालीन पत्रिका - 2020 का संस्करण भी जारी किया।
सेना प्रमुख ने सीएलएडब्ल्यूएस-फ्रेटर्निटी द्वारा उठाई गई पथ प्रदर्शक पहलों की सराहना की, जिसमें संस्थान में फील्ड मार्शल मानेकशॉ निबंध प्रतियोगिता का आयोजन भी शामिल है, जो युवाओं के बीच रणनीतिक संस्कृति को बढ़ावा देती है। इसके अलावा उन्होंने क्षेत्रीय यात्राओं पर आधारित शोध, इन्द्रास्त्रा ओपन में सीएलएडब्ल्यूएस पत्रिका का सार और सूची आधारित जर्नल सिस्टम तथा कई अन्य जनों के बीच रणनीतिक दृष्टि पहल का भी ज़िक्र किया। सेना प्रमुख ने सीएलएडब्ल्यूएस फ्रेटर्निटी की प्रतिबद्धता और बदलते सुरक्षा प्रतिमान में भारत की रणनीतिक तथा सैन्य सोच को सक्रिय रूप से आगे बढ़ाने एवं राष्ट्रीय सुरक्षा और राष्ट्र निर्माण में योगदान देने की दिशा में उनके प्रयासों की सराहना की।
विधि एवं न्याय मंत्रालय
"वित्तीय धोखाधड़ी में नागरिकों के हितों की सुरक्षा" विषय पर एक दिवसीय वेबिनार आयोजित होगा
विधि विभाग के सहयोग से 14 जुलाई, 2023 को सीईईआरए-एलएलएसआईयू, बेंगलुरु "वित्तीय धोखाधड़ी में नागरिकों के हितों की सुरक्षा" विषय पर एक दिवसीय वेबिनार आयोजित करेगा।
प्रधानमंत्री कार्यालय
प्रधानमंत्री नरेन्द्र मोदी से संयुक्त राष्ट्र जलवायु परिवर्तन सम्मेलन के अध्यक्ष सांसद आलोक शर्मा ने आज मुलाकात की
प्रधानमंत्री नरेन्द्र मोदी से 26वें संयुक्त राष्ट्र जलवायु परिवर्तन सम्मेलन कॉप-26 के नवनिर्वाचित अध्यक्ष आलोक शर्मा ने आज मुलाकात की।
यह सम्मेलन जलवायु परिवर्तन पर संयुक्त राष्ट्र फ्रेमवर्क कन्वेंशन  के निर्णय लेने वाले निकाय को संदर्भित करता है। इस सम्मलेन का 26वां सत्र नवंबर 2021 में ग्लासगो में ब्रिटेन द्वारा आयोजित किया जाएगा।
प्रधानमत्री और श्री आलोक शर्मा ने कॉप-26 तक की अवधि में जलवायु परिवर्तन के मुद्दों पर भारत-ब्रिटेन सहयोग पर चर्चा की। प्रधानमंत्री ने पेरिस समझौते के तहत और कॉप-26 से मिलने वाले परिणाम के लिए रचनात्मक रूप से काम करने में भारत की प्रतिबद्धता को दोहराया। श्री शर्मा ने दिसंबर, 2020 में महत्वाकांक्षी जलवायु शिखर सम्मेलन में प्रधानमंत्री के संबोधन को गर्मजोशी से याद किया।
प्रधानमंत्री मोदी ने भारत-ब्रिटेन संबंधों को और मजबूत करने के लिए ब्रिटेन के प्रधानमंत्री श्री बोरिस जॉनसन के साथ काम करने की प्रतिबद्धता भी व्यक्त की।
(एमजी /एएम/ एन
प्रधानमंत्री कार्यालय
प्रधानमंत्री ने दो दिनों में दस लाख से अधिक सुकन्या समृद्धि खाता खोलने के लिए भारतीय डाक को बधाई दी
प्रधानमंत्री श्री नरेन्द्र मोदी ने दो दिनों में 10 लाख से अधिक सुकन्या समृद्धि खाता खोलने के लिए भारतीय डाक को बधाई दी है। उन्होंने कहा कि इससे लड़कियों के भविष्य को सुरक्षित करने और उन्हें सशक्त बनाने में सहायता मिलेगी।
प्रधानमंत्री ने केंद्रीय मंत्री श्री अश्विनी वैष्णव के एक ट्वीट के जवाब में ट्वीट किया:
"इस बड़ी उपलब्धि के लिए इंडिया पोस्ट ऑफिस को बहुत-बहुत बधाई! यह प्रयास देश की बेटियों के भविष्य को सुरक्षित करने के साथ उन्हें और सशक्त बनाएगा।"
विज्ञान एवं प्रौद्योगिकी मंत्रालय
चेन्नई के डीएसटी इन्सपायर से जुड़े प्राध्यापक ट्रांसजेनिक जेब्राफिश का उपयोग कर वैकल्पिक कैंसर - रोधी चिकित्सा पर काम कर रहे हैं
हमारे वैज्ञानिक एक ऐसी वैकल्पिक कैंसर-रोधी चिकित्सा की संभावना तलाशने में जुटे हैंजिसमें ट्यूमर जनित नई रक्त वाहिकाओं की संरचना, जो शरीर के ऊतकों को ऑक्सीजन और पोषक तत्वों को पहुंचाताहै और जिसेतकनीकी रूप से एंजियोजेनेसिस कहा जाता है, को लक्ष्य करना शामिल है।
कैंसर की वृद्धि में एंजियोजेनेसिस की अहम भूमिका होती है क्योंकि ट्यूमर को आकार में बड़ा होने के लिए रक्त की आपूर्ति की जरूरत होती है। ट्यूमर दरअसल एंजियोजेनेसिस को उत्तेजित करने वाले रासायनिक संकेतों को बंद करके रक्त कोशिकाओं के विकास को गति प्रदान करते हैं। ट्यूमर के आकार में वृद्धि और उसके गंभीर होने का मुख्य कारण एंजियोजेनेसिस के विनियमन में कमी आना है।
कीमोथेरेपी के बाद ट्यूमर एंजियोजेनेसिस को रोकना कैंसर रोधी चिकित्सा की एक लोकप्रिय रणनीति बन गई है।हालांकिनैदानिक रूप से स्वीकृत एंजियोजेनिक - रोधीदवाएं अणुओं के प्रवाहका समावेश करने वाले विभिन्न प्रतिपूरक प्रक्रियाओं,जो ट्यूमर एंजियोजेनेसिस को सहायता प्रदान करती हैं, के समानांतर रूप से सक्रिय होने के कारण प्रभावहीन साबित होती हैंऔर एंजियोजेनिक - रोधीचिकित्सा को विकसित करने के लिए इन प्रक्रियाओं की जांच जरूरी है।
चेन्नई स्थित अन्ना विश्वविद्यालयके सेंटर ऑफ बायोटेक्नोलॉजीसे जुड़े डॉ. विमलराज सेल्वराज, जिन्हें भारत सरकार के विज्ञान एवं प्रौद्योगिकी विभाग द्वारा स्थापित इन्सपायर फैकल्टी फैलोशिप प्राप्त है, कैंसर चिकित्सा के प्रमुख लक्ष्य के रूप में प्रतिपूरक एंजियोजेनेसिस का संकेत देने वाले संकेतकों की भूमिका के बारे में खोज कर रहे हैं।
उन्होंने इस तथ्य का पहले ही पता लगा लिया है कि ट्यूमर माइक्रोएन्वायरमेंट के तहत नाइट्रिक ऑक्साइड  एंजियोजेनेसिस को बंद करने में महत्वपूर्ण भूमिका निभाता है और मेलाटोनिन हार्मोन ट्यूमर एंजियोजेनेसिस को दबा देता है।माइक्रोवास्कुलर रिसर्च, लाइफ साइंसेज और नाइट्रिक ऑक्साइड जैसी शोध पत्रिकाओं में प्रकाशित शोधने यह बताया है कि प्रतिपूरक प्रक्रियाएं कैंसर - रोधी कारगर उपचार के विकास में एक संभावित चिकित्सीय लक्ष्य हो सकती हैं।
इन्सपायर फैकल्टी प्रोग्राम की सहायता से डॉ. विमलराज और उनकी शोध टीम ट्यूमरमाइक्रोएन्वायरमेंट में प्रतिपूरक एंजियोजेनेसिस प्रक्रियाओं का आगे अध्ययन करने के लिए सीआरआईएसपीआर / सीएएस 9 जीन-एडिटिंग टूल का उपयोग करके ट्रांसजेनिक ज़ेब्राफिश  को विकसित करने के लिए आगे काम कर रही है।दो प्रकार के एंजियोजेनेसिस  और उनके आण्विकप्रक्रियाओंके बीच बायोमोलेक्यूल्स की विभेदक अभिव्यक्ति का विश्लेषण ट्यूमर माइक्रोएन्वायरमेंट में ट्रांसजेनिक जेब्राफिश मॉडल का उपयोग करके किया जाएगा।
इस परियोजना के अगले चरण में ट्रांसजेनिक या सीआरआईएसपीआर / सीएएस 9 एडिटेडजेब्राफिश प्लेटफार्म  का उपयोग एंटी या प्रो-एंजियोजेनेसिस के रूप में किसी दवा की प्रभावशीलता का अध्ययन करने के लिए किया जा सकता है।
ट्रांसजेनिक ज़ेब्राफिश मॉडल को इसके तेज विकास, दृष्टिगत रूप से पारदर्शी होने, वंशजों में उच्च उपज, और फॉरवर्डएवं रिवर्स जीन मैनीपुलेशन के लिए आसान तकनीकों के कारण इंट्यूससेप्टिव एंजियोजेनेसिस अध्ययन के लिए चुना गया है।इस परियोजना के अगले चरण में एंटी या प्रो-एंजियोजेनेसिस के रूप में किसी दवा की प्रभावशीलताका अध्ययन करने के लिए सीआरआईएसपीआर / सीएएस 9 एडिटेडजेब्राफिश प्लेटफार्म का भी उपयोग किया जाएगा।
विमलराज सेल्वराज, डीएसटी - इन्सपायर से संबद्ध प्राध्यापक
विस्तृत विवरण के लिए डॉ. विमलराज सेल्वरा से संपर्क करें।
राष्ट्रपति सचिवालय
राष्ट्रपति ने महावीर जयंती की पूर्व संध्या पर शुभकामनाएं दीं
राष्ट्रपति श्री रामनाथ कोविंद ने महावीर जयंती की पूर्व संध्या पर अपने शुभकामना संदेश में कहा-
महावीर जयंती के पावन अवसर पर, मैं सभी देशवासियों, विशेषकर जैन समुदाय को बधाई और शुभकामनाएं देता हूँ।
भगवान महावीर ने 'अहिंसा परमो धर्मः' अर्थात अहिंसा सभी धर्मों में सर्वोपरि है, के माध्यम से सम्पूर्ण मानवता को एक नई राह दिखाई। वे यह मानते थे की आत्म-नियंत्रण ही सही माने में अहिंसा है। 'जियो और जीने दो' का उनका दर्शन भी समानता और मानवीय गरिमा को प्रोत्साहित करने वाला है।
आइए, इस पावन अवसर पर हम सब भगवान महावीर की शिक्षाओं का अनुसरण करें तथा अपने देश और सम्पूर्ण विश्व में सौहार्द की भावना के प्रसार के लिए निरंतर कार्य करने का संकल्प लें।
राष्ट्रपति का संदेश देखने के लिए यहां क्लिक करें
रक्षा मंत्रालय
रक्षा मंत्री श्री राजनाथ सिंह ने सिएम रीप पहुंचने पर कंबोडिया के उप प्रधान मंत्री और राष्ट्रीय रक्षा मंत्री के साथ द्विपक्षीय बैठक की
द्विपक्षीय संबंधों को आगे बढ़ाने के लिए पारस्परिक रूप से लाभकारी अवसरों पर चर्चा की
रक्षा मंत्री श्री राजनाथ सिंह पहली बार भारत-आसियान रक्षा मंत्रियों की बैठक की सह-अध्यक्षता करने एवं 9वीं आसियान रक्षा मंत्रियों की बैठक प्लस  में भाग लेने के लिए दिनांक 21 नवंबर, 2022 को सिएम रीप, कंबोडिया पहुंचे। यहां आने के बाद श्री राजनाथ सिंह ने कंबोडिया के उप प्रधान मंत्री और राष्ट्रीय रक्षा मंत्री जनरल टीईए बान के साथ द्विपक्षीय बैठक की। दोनों मंत्रियों ने गर्मजोशी से मुलाकात की और भारत एवं कंबोडिया के बीच साझा समृद्ध सांस्कृतिक और ऐतिहासिक संबंधों के बारे मे ज़िक्र किया।
इस बैठक के दौरान दोनों नेताओं ने कंबोडिया में एक प्राचीन मंदिर परिसर अंकोरवाट को दोनों देशों के बीच लंबे समय तक चलने वाले संबंधों का प्रतीक माना। गौरतलब है कि दोनों देश इस साल राजनयिक संबंधों के 70 साल भी मना रहे हैं।
रक्षा मंत्री ने 2022 में आसियान और एडीएमएम प्लस की सफल अध्यक्षता के लिए कंबोडिया को बधाई दी। श्री राजनाथ सिंह और जनरल टीईए बान ने रक्षा सहयोग के सभी पहलुओं की समीक्षा की और दोनों देशों के बीच द्विपक्षीय संबंधों को आगे बढ़ाने के लिए पारस्परिक रूप से लाभकारी अवसरों पर चर्चा की।
भारत-आसियान संबंधों के 30 साल पूरे होने के उपलक्ष्य में भारत और कंबोडिया दिनांक 22 नवंबर, 2022 को श्री राजनाथ सिंह की अध्यक्षता में पहली भारत-आसियान रक्षा मंत्रियों की बैठक की सह-अध्यक्षता करेंगे। बैठक के दौरान भारत-आसियान साझेदारी को बढ़ावा देने के लिए विभिन्न पहलों की घोषणा करने की योजना है।
दिनांक 23 नवंबर, 2022 को कंबोडिया एडीएमएम प्लस बैठक के अध्यक्ष के तौर पर 9वीं वार्षिक बैठक की मेजबानी करेगा तथा रक्षा मंत्री इस फोरम को संबोधित करेंगे। यात्रा के दौरान वह कंबोडिया के प्रधानमंत्री से भी मुलाकात करेंगे।
कार्मिक, लोक शिकायत एवं पेंशन मंत्रालय
लद्दाख के उपराज्यपाल ने डॉ. जितेन्द्र सिंह से मुलाकात की
लद्दाख के उपराज्यपार श्री आर. के. माथुर ने आज नई दिल्ली में प्रधानमंत्री कार्यालय में राज्य मंत्री डॉ. जितेन्द्र सिंह से मुलाकात की। मुलाकात के दौरान उन्होंने तीन सप्ताह पूर्व लद्दाख को केंद्र शासित प्रदेश बनाए जाने के मद्देनजर वहां होने वाले विकास कार्यों से डॉ. सिंह को अवगत कराया।
डॉ. सिंह ने श्री आर. के. माथुर को बताया कि प्रधानमंत्री श्री नरेन्द्र मोदी के निर्देश पर लद्दाख को विशेष प्राथमिकता दी जा रही है। उन्होंने इस वर्ष की शुरूआत में प्रधानमंत्री की लद्दाख यात्रा के दौरान क्षेत्र में विकास पर जोर दिये जाने की उनकी मंशा के हवाले से कहा कि प्रधानमंत्री की पहल पर लद्दाख में कई परियोजनाएं शुरू की गई हैं।
डॉ. जितेन्द्र सिंह ने कहा कि आजादी के फौरन बाद लद्दाख के लोग उसे केंद्र शासित प्रदेश बनाए जाने की मांग कर रहे थे, इसे अब पूरा कर दिया गया है। उन्होंने कहा कि केंद्र शासित प्रदेश लद्दाख के पहले उपराज्यपाल बनने के आधार पर श्री माथुर की ऐतिहासिक और महत्वपूर्ण जिम्मेदारी है।
डॉ. सिंह ने कहा कि गृह मंत्री श्री अमित शाह ने अभी हाल में घोषणा की है कि लद्दाख में बिजली परियोजनाओं को मदद देने के लिए 50,000 करोड़ रुपये प्रदान किये जायेंगे। इसके अलावा 30 डिग्री सेंटीग्रेड डीजल ईंधन भी उपलब्ध कराया जाएगा।
लद्दाख में विकास के नए युग की शुरूआत हुई है। इसके संबंध में डॉ. सिंह ने श्री माथुर को बताया कि लेह में ‘लेह बेरी’ और मेघालय में ‘गारो बेरी’ के लिए फल प्रसंस्करण इकाइयां लगाने के संबंध में उन्होंने वैज्ञानिक और औद्योगिक अनुसंधान परिषद के साथ बातचीत की है।
श्री सिंह ने उपराज्यपाल को अवगत कराया कि पिछले वर्ष क्षेत्र में वायु संपर्कता बढ़ाने के लिए उड्डयन मंत्रालय से बातचीत की गई थी। उसके बाद भारत सरकार की उड़ान योजना के तहत करगिल और किश्तवार में हवाईअड्डे को मंजूरी दी गई है।
राष्ट्रपति श्री रामनाथ कोविंद कल राष्ट्रपति भवन में विशेष अलंकरण समारोह में प्रतिष्ठित संगीत नाटक अकादमी पुरस्कार, 2017 प्रदान करेंगे।
संगीत नाटक अकादमी की सामान्य परिषद, भारत सरकार के संस्कृति मंत्रालय की स्वायत्र संस्था राष्ट्रीय संगीत, नृत्य और नाटय अकादमी ने 8 जून, 2018 को इम्फाल  में अपनी बैठक में संगीत, नृत्य, थिएटर, पारंपरिक / लोक / जनजातीय, संगीत / नृत्य / थिएटर / कठपुतली कला तथा कला के क्षेत्र में समग्र योगदान / छात्रवृत्ति के क्षेत्रों में 42 कलाकारों का चयन संगीत नाटक अकादमी पुरस्कार 2017 के लिए किया था। 42 कलाकारों में एक संयुक्त पुरस्कार विजेता हैं।
संगीत के क्षेत्र में अकादमी पुरस्कार 2017 के लिए 11 जाने माने कलाकार- कलाकार चुने गये हैं। ये कलाकार हैं – ललित जे राव – हिन्दुस्तानी गायन, उमाकांत गुन्देचा और रमाकांत गुन्देचा   – हिन्दुस्तानी गायन, योगेश समसी हिन्दुस्तानी वाद्य – तबला, राजेन्द्र प्रसन्ना – हिन्दुस्तानी वाद्य – शहनाई / बांसुरी, एम.एस. शीला – कर्नाटक गायन, सुमा सुधीन्द्र – कर्नाटक वाद्य – वीणा, तिरूवरूर वैद्यनाथन – कर्नाटक वाद्य – मृदंगम, शशांक सुब्रमणयम – कर्नाटक वाद्य – बांसुरी, मधुरानी – सुगम संगीत, हेमंती शुक्ला – सुगम संगीत, गुरनाम सिंह –– गुरबानी हैं।
नृत्य के क्षेत्र में अकादमी पुरस्कार 2017 के लिए निम्नलिखित 9 प्रमुख कलाकार चुने गये हैं : - रमा वैद्यनाथम – भरतनाट्यम, शोभा कोसर – कथक, मदंबी सुब्रमणयन – कथकली, एल.एन. ओइनाम ओंगबी धोनी देवी – मणिपुरी, दीपिका रेड्डी कुचिपुड़ी, सुजाता महापात्र – ओडिशी, रामकृष्ण तालुकदार – सतरिया, जनमेजय साईबाबू – छाउ, आशित देसाई – नृत्य संगीत।
थिएटर  के क्षेत्र में अकादमी पुरस्कार 2017 के लिए 9 प्रमुख कलाकार चुने गये हैं – अभिराम भदकमकर – नाट्य लेखन, सुनील शानबाग – निर्देशन, बापी बोस – निर्देशन, हेमा सिंह – अभिनय, दीपक तिवारी – अभिनय, अनिल टिक्कू – अभिनय, नुरूद्दीन अहमद – स्टेज क्राफ्ट, अवतार साहनी – लाइटिंग, शोउगरकपम हेमंत सिंह – सुमंग लीला, मणिपुर।
पारंपरिक / लोक / जनजातीय संगीत / नृत्य थिएटर तथा कठपुतली कला के क्षेत्र में अकादमी पुरस्कार 2017 के लिए 10 कलाकार चुने गये हैं। ये कलाकार हैं – अनवर खान, मंगनियार – लोकसंगीत राजस्थान, प्रकाश खंडगे – लोक कला महाराष्ट्र, जगन्नाथ बयान – पारंपरिक संगीत – खोल असम, रामचन्द्र मांझी – लोक संगीत बिहार, राकेश तिवारी – लोक नाट्य छत्तीसगढ, पार्वती बाउल, बाउल संगीत पश्चिम बंगाल, सर्बजीत कौर – लोक संगीत पंजाब, केसी रुनरेमसंगी लोक संगीत मिजोरम, मुकुन्द नायक – लोक संगीत झारखंड, सुदीप गुप्ता – कठपुतली कला पश्चिम बंगाल।
विजय वर्मा तथा संध्यापुरेचा कला के क्षेत्र में समग्र योगदान/ छात्रवृत्ति के क्षेत्र में अकादमी परस्कार 2017 के लिए चुने गये हैं।
अकादमी पुरस्कार 1952 से दिये जा रहे हैं। यह सम्मान न केवल उत्कृष्टता और उपलब्धि के उच्च मानकों के संकेतक हैं बल्कि व्यक्तिगत कार्य / योगदान को मान्यता देते हैं। अकादमी पुरस्कार में तामपत्र तथा अंगवस्त्रम के अतिरिक्त एक लाख रूपये दिये जाते हैं।
शिक्षा मंत्रालय
कोविड-19 के मद्देनजर नेशनल टेस्टिंग एजेंसी ने राष्ट्रीय पात्रता सह प्रवेश परीक्षा  यूजी मई-2020 को स्थगित किया
 ने आगामी नीट  मई 2020 की परीक्षा को स्थगित कर दिया है। यह परीक्षा 3 मई 2020 को आयोजित होनी थी।
एनटीए ने बताया कि अब परीक्षा मई 2020 के अंतिम सप्ताह में आयोजित करने का प्रस्ताव है। इसके लिए तिथि की घोषणा मौजूदा परिस्थिति के आकलन के बाद की जाएगी। तदनुसार इस परीक्षा के लिए पवेश पत्र जारी किए जाएंगे। हालांकि प्रवेश पत्र 27 मार्च 2020 को जारी किए जाने थे लेकिन अब 15 अप्रैल 2020 के बाद की स्थिति के आकलन के बाद ही ये किए जाएंगे।
एनटीए ने छात्रों और अभिभावकों से परीक्षा के बारे में चिंता न करने का अनुरोध किया है। साथ ही माता-पिता से यह भी अनुरोध किया गया है कि वे छात्रों को परीक्षा की तैयारी के लिए इस समय का उपयोग करने में मदद करें और यदि तैयारी में कोई कमी रह गई हो तो उसे दूर करने पर ध्यान दें। एनटीए छात्रों को ताजा जानकारी उपलब्ध कराती रहेगी और किसी भी बदाव के लिए पर्याप्त समय के साथ सूचित करेगी।
अभ्यर्थी और उनके माता-पिता को नवीनतम अपडेट के लिए ntaneet.nic.in और www.nta.ac.in पर नजर रखने की सलाह दी जाती है। उन्हें उनके पंजीकृत मोबाइल नंबर/ ईमेल-आईडी के माध्यम से व्यक्तिगत तौर पर भी सूचित किया जा रहा है। अभ्यर्थी किसी अन्य स्पष्टीकरण के लिए 8700028512, 8178359845, 9650173668, 9599676953, 8882356803 पर संपर्क कर सकते हैं।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट: 169वां दिन
भारत का कोविड-19 टीकाकरण कवरेज 35 करोड़ के पार
आज शाम 7 बजे तक 57.36 लाख से अधिक टीके की खुराक दी गईं
18 से 44 आयु वर्ग में अब तक 10.21 करोड़ से अधिक टीके की खुराक दी गई
आज शाम 7 बजे की अनंतिम रिपोर्ट के अनुसार, भारत का कुल कोविड-19 टीकाकरण कवरेज 35 करोड़  से अधिक हो गया है। सभी के लिए कोविड-19 टीकाकरण नया चरण 21 जून से शुरू हुआ। शाम 7 बजे की अनंतिम रिपोर्ट के अनुसार, आज 57.36 लाख  से अधिक टीकों की खुराक दी गई।
आज 18 से 44 वर्ष के आयु वर्ग में 28,33,691 लोगों को टीके की पहली खुराक और 3,29,889 लोगों को दूसरी खुराक दी गई। टीकाकरण अभियान के तीसरे चरण की शुरुआत के बाद से अब तक कुल मिलाकर, 37 राज्यों/ केंद्र शासित प्रदेशों में 18 से 44 आयु वर्ग के 99,434,862 लोगों को पहली खुराक और 2,712,794 लोगों को दूसरी खुराक मिल चुकी है। आठ राज्यों- उत्तर प्रदेश, मध्य प्रदेश, राजस्थान, तमिलनाडु, बिहार, गुजरात, कर्नाटक और महाराष्ट्र- ने 18 से 44 वर्ष के आयु वर्ग में 50 लाख से अधिक कोविड-19 टीके की पहली खुराक दी है। इसके अलावा, आंध्र प्रदेश, असम, छत्तीसगढ़, दिल्ली, हरियाणा, झारखंड, केरल, तेलंगाना, हिमाचल प्रदेश, ओडिशा, पंजाब, उत्तराखंड और पश्चिम बंगाल ने पहली खुराक के लिए 18 से 44 वर्ष आयु वर्ग के 10 लाख से अधिक लाभार्थियों का कोविड-19 टीकाकरण किया है।
नीचे दी गई तालिका 18 से 44 वर्ष आयु वर्ग के लोगों के टीकाकरण की मौजूदा स्थिति को दर्शाती है:
|
|
क्रम संख्या
|
|
राज्य
|
|
पहली खुराक
|
|
दूसरी खुराक
|
|
1
|
|
अंडमान एवं निकोबार द्वीपसमूह
|
|
55423
|
|
29
|
|
2
|
|
आंध्र प्रदेश
|
|
2174037
|
|
23182
|
|
3
|
|
अरुणाचल प्रदेश
|
|
28987
|
|
33
|
|
4
|
|
असम
|
|
2686531
|
|
145149
|
|
5
|
|
बिहार
|
|
5963947
|
|
97323
|
|
6
|
|
चंडीगढ़
|
|
201213
|
|
481
|
|
7
|
|
छत्तीसगढ़
|
|
2765068
|
|
74568
|
|
8
|
|
दादरा एवं नागर हवेली
|
|
153187
|
|
65
|
|
9
|
|
दमन एवं दीव
|
|
150485
|
|
450
|
|
10
|
|
दिल्ली
|
|
2915084
|
|
179919
|
|
11
|
|
गोवा
|
|
371937
|
|
6476
|
|
12
|
|
गुजरात
|
|
7714004
|
|
222822
|
|
13
|
|
हरियाणा
|
|
3375474
|
|
117307
|
|
14
|
|
हिमाचल प्रदेश
|
|
1194003
|
|
1269
|
|
15
|
|
जम्मू-कश्मीर
|
|
953874
|
|
35439
|
|
16
|
|
झारखंड
|
|
2282623
|
|
71557
|
|
17
|
|
कर्नाटक
|
|
6977794
|
|
145810
|
|
18
|
|
केरल
|
|
2022969
|
|
56902
|
|
19
|
|
लद्दाख
|
|
77515
|
|
2
|
|
20
|
|
लक्षद्वीप
|
|
22834
|
|
23
|
|
21
|
|
मध्य प्रदेश
|
|
9328329
|
|
344387
|
|
22
|
|
महाराष्ट्र
|
|
7059483
|
|
314576
|
|
23
|
|
मणिपुर
|
|
221159
|
|
252
|
|
24
|
|
मेघालय
|
|
261972
|
|
48
|
|
25
|
|
मिजोरम
|
|
276588
|
|
97
|
|
26
|
|
नगालैंड
|
|
229156
|
|
78
|
|
27
|
|
ओडिशा
|
|
3068521
|
|
163228
|
|
28
|
|
पुद्दुचेरी
|
|
190648
|
|
349
|
|
29
|
|
पंजाब
|
|
1687770
|
|
27260
|
|
30
|
|
राजस्थान
|
|
7762398
|
|
104975
|
|
31
|
|
सिक्किम
|
|
239622
|
|
18
|
|
32
|
|
तमिलनाडु
|
|
5816249
|
|
136622
|
|
33
|
|
तेलंगाना
|
|
4264278
|
|
81350
|
|
34
|
|
त्रिपुरा
|
|
858698
|
|
13498
|
|
35
|
|
उत्तर प्रदेश
|
|
9972342
|
|
215416
|
|
36
|
|
उत्तराखंड
|
|
1418244
|
|
38217
|
|
37
|
|
पश्चिम बंगाल
|
|
4475232
|
|
93617
|
|
|
|
कुल
|
|
99434862
|
|
2712794